CELEX: 32009D0738
Language: sk
Date: 2009-10-05 00:00:00
Title: 2009/738/ES: Rozhodnutie Komisie z  5. októbra 2009 , ktorým sa zrušuje smernica 2009/124/ES, ktorou sa mení a dopĺňa príloha I k smernici Európskeho parlamentu a Rady 2002/32/ES, pokiaľ ide o najvyššie prípustné hladiny arzénu, teobromínu, Datura sp., Ricinus communis L., Croton tiglium L. a  Abrus precatorius L. [oznámené pod číslom K(2009) 7705] (Text s významom pre EHP)

6.10.2009   
            
            
               SK
            
            
               Úradný vestník Európskej únie
            
            
               L 262/54
            
         
      ROZHODNUTIE KOMISIE
   
   z 5. októbra 2009,
   ktorým sa zrušuje smernica 2009/124/ES, ktorou sa mení a dopĺňa príloha I k smernici Európskeho parlamentu a Rady 2002/32/ES, pokiaľ ide o najvyššie prípustné hladiny arzénu, teobromínu, Datura sp., Ricinus communis L., Croton tiglium L. a Abrus precatorius L.
   [oznámené pod číslom K(2009) 7705]
   (Text s významom pre EHP)
   (2009/738/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (1), a najmä na jeho článok 5a,
   so zreteľom na smernicu Európskeho parlamentu a Rady 2002/32/ES zo 7. mája 2002 o nežiaducich látkach v krmivách pre zvieratá (2), a najmä na jej článok 11 ods. 3,
   keďže:
   
               (1)
            
            
               V článku 8 smernice 2002/32/ES sa stanovuje, že opatrenia, ktorými sa upravuje príloha I k uvedenej smernici, sú zamerané na zmenu nepodstatných prvkov uvedenej smernice a preto sa prijmú v súlade s regulačným postupom s kontrolou uvedeným v článku 11 ods. 3.
            
         
               (2)
            
            
               V článku 5a rozhodnutia 1999/468/ES sa stanovuje, že návrh opatrení sa má predložiť Európskemu parlamentu a Rade na kontrolu a že lehota na kontrolu je tri mesiace od dátumu prijatia návrhu.
            
         
               (3)
            
            
               Návrh smernice Komisie, ktorou sa mení a dopĺňa príloha I k smernici Európskeho parlamentu a Rady 2002/32/ES, pokiaľ ide o najvyššie prípustné hladiny arzénu, teobromínu, Datura sp., Ricinus communis L., Croton tiglium L. a Abrus precatorius L., bol 28. júla 2009 zaslaný Európskemu parlamentu a Rade.
            
         
               (4)
            
            
               Smernica Komisie 2009/124/ES z 25. septembra 2009, ktorou sa mení a dopĺňa príloha I k smernici Európskeho parlamentu a Rady 2002/32/ES, pokiaľ ide o najvyššie prípustné hladiny arzénu, teobromínu, Datura sp., Ricinus communis L., Croton tiglium L. a Abrus precatorius L. (3), bola nesprávne prijatá pred uplynutím lehoty určenej na kontrolu.
            
         
               (5)
            
            
               Preto je vhodné smernicu 2009/124/ES bezodkladne zrušiť,
            
         PRIJALA TOTO ROZHODNUTIE:
   Článok 1
   Smernica 2009/124/ES sa zrušuje.
   Článok 2
   Toto rozhodnutie je určené členským štátom.
   
      V Bruseli 5. októbra 2009
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES L 184, 17.7.1999, s. 23.
   
      (2)  Ú. v. ES L 140, 30.5.2002, s. 10.
   
      (3)  Ú. v. EÚ L 254, 26.9.2009, s. 100.